Document ID: /roh_data/filtered/fineweb-2-filterrobots_roh.jsonl.gz/71028

Kerry lauda ils pajais da veto en la dispita d’atom
- Sonda, 21.3.2015, 16:12
Il minister da l’exteriur american John Kerry ha ludà l’unitad dals pajais da veto da las Naziuns Unidas en il conflict d’atom cun l’Iran.
Avant schurnalists a Losanna ha Kerry plinavant ditg ch’ils Stadis Unids na vegnian betg a bandunar ils principis per pudair chattar ina soluziun en la dispita cun l’Iran. La finamira saja anc adina da laschar a l'Iran la tecnologia atomara per diever civil, dentant d’evitar la construcziun d’ina bumba atomara, ha ditg Kerry. Ils discurs cun l’Iran duain cuntinuar la gievgia proxima.
RR novitads 16:00